Nele Neuhaus

Cornelia Nele Neuhaus (sünninimi Cornelia Löwenberg; sündinud 20. juunil 1967 Münsteris) on saksa kirjanik. Tuntuks sai ta oma kriminaalromaanide sarjaga, mille peategelased on uurijad Kirchhoff ja Bodenstein ning tegevuspaik Taunuse eelmäestikus. Tema romaane on ilmunud rohkem kui 20 riigis. Nele Neuhaus sündis 1967. aastal neljalapselise pere teise lapsena. 11-aastaselt kolis ta perega Taunusesse, sest ta isa sai Main-Taunuse kreisi maavanemaks. Pärast gümnaasiumi õppis ta juurat, ajalugu ja germanistikat, ent katkestas õpingud mõne semestri pärast ja asus tööle ühes Frankfurdi reklaamibüroos. 1995. aastal abiellus ta endast 20 aastat vanema lihavabrikandi ja ratsasportlase Harald Neuhausiga ning toetas teda lihakombinaadi juhtimisel. Pärast lahutust 2011. aastal kuni tänaseni elab kirjanik elukaaslasega Taunuse eelmäestiku piirkonnas. 2005. aastal avaldas kirjanik omal kulul esimese raamatu, põneviku "Unter Haien" ('haide seas'), mis räägib sakslannast investeerimispankurist New Yorgis. Positiivne kriitika ja lugejate reaktsioon panid Neuhausi kirjutama järgmist raamatut: "Eine unbeliebte Frau" ('armastuseta naine'), mille avaldas taas oma kuludega. Teine kriminaalromaan, mille peategelased olid uurijad Oliver von Bodenstein ja Pia Kirchhoff, muutis Ullsteini kirjastuse juhi tähelepanelikuks ning alates 2008 ilmusid Neuhausi järgmise raamatud selle kirjastuse väljaandena. 2009 ilmunud sarja kolmas raamat "Tiefe Wunden" ('sügavad haavad') jõudis kahe nädalaga müügiedetabelis kõrgele kohale. 2010. aastal ilmus sarja neljas osa "Schneewittchen muss sterben" ("Lumivalgeke peab surema"), mis oli sama edukas kui eelmised. Viies osa "Wer Wind säet" ("Kes külvab tuult") ilmus 2011 ja jõudis Spiegeli bestsellerite edetabelis esikohale. Ka järgmine raamat "Böser Wolf" ("Kuri hunt"), mis ilmus 2012. aastal, jõudis Spiegeli kõvakaaneliste raamatute edetabelis esikohale. Nele Neuhaus kirjutab vahel ka oma neiupõlvenime Nele Löwenberg all. Romaanist "Schneewittchen muss sterben" on aastal 2013 tehtud ka mängufilm, peaosades Felicitas Woll ja Tim Bergman. Nele Neuhausi Fond toetab projekte, mis aitavad parandada laste ja noorte kirja-, lugemis- ja kõneoskust. 2013 – Honya Taishō – Jaapani suur raamatukaupmeeste auhind tõlgete ja rahvusvahelise kirjanduse kategoorias romaani "Tiefe Wunden" eest (3. koht) 2016 – Lääne-Hesseni politseijuht andis kirjanikule auülemkomissari tiitli Romaanid "Unter Haien", Münster, 2005, 2009 "Sommer der Wahrheit" (Nele Löwenbergi nime all), Berliin, 2014 "Straße nach Nirgendwo" (Nele Löwenbergi nime all), Berliin, 2015 Bodensteini ja Kirchhoffi sari "Eine unbeliebte Frau", Berliin, 2009 "Mordsfreunde", Münster 2007, Berliin, 2009 "Tiefe Wunden", Berliin, 2009 "Schneewittchen muss sterben", Berliin, 2010 "Wer Wind säet", Berliin, 2011, 2012 "Böser Wolf", Berliin, 2012 "Die Lebenden und die Toten", Berliin, 2014 "Im Wald", Berliin, 2016 "Muttertag", Berliin, 2018 "In ewiger Freundschaft", Berliin, 2021 "Monster", Berliin, 2023 Noorteraamatud "Ein Pferd aus Frankreich", Münster, 2007 "Elena – ein Leben für Pferde. Band 1: Gegen alle Hindernisse", Stuttgart, 2011 "Elena – ein Leben für Pferde. Band 2: Sommer der Entscheidung", Stuttgart, 2011 "Elena – ein Leben für Pferde. Band 3: Schatten über dem Turnier", 2013 "Elena – Ein Leben für Pferde. Band 4: Elena, Das Geheimnis der Oaktree-Farm", 2014 "Elena – Ein Leben für Pferde. Band 5: Ihr größter Sieg", 2015 "Charlottes Traumpferd", Stuttgart, 2012 "Charlottes Traumpferd: Gefahr auf dem Reiterhof", Stuttgart, 2012 "Charlottes Traumpferd: Ein unerwarteter Besucher", Stuttgart, 2014 "Charlottes Traumpferd: Erste Liebe, erstes Turnier", Stuttgart, 2015 "Charlottes Traumpferd: Wir sind doch Freunde", Stuttgart, 2016 "Lumivalgeke peab surema" (tõlkinud Eve Sooneste), Tänapäev, Tallinn, 2016 "Kes külvab tuult" (tõlkinud Eve Sooneste), Tänapäev, Tallinn, 2016 "Kuri hunt" (tõlkinud Eve Sooneste), Tänapäev, Tallinn, 2019 "Elavad ja surnud" (tõlkinud Eve Sooneste), Tänapäev, Tallinn 2021 "Metsas" (tõlkinud Eve Sooneste), Tänapäev, Tallinn 2021 "Emadepäev" (tõlkinud Eve Sooneste), Tänapäev, Tallinn 2023 "Igaveses sõpruses" (tõlkinud Eve Sooneste), Tänapäev 2023 Nele Neuhausi koduleht Koduleht, Nele Neuhausi portree FAZ "Der Westen". Originaali arhiivikoopia seisuga 24. november 2016. Vaadatud 14. aprillil 2017. Nele Neuhausi koduleht